钦定古今图书集成/明伦汇编/官常典/第722卷 > 林师益〈弟师舜 师皋〉
## 钦定古今图书集成/明伦汇编/官常典/第722卷 > 林师益〈弟师舜 师皋〉

按《福建通志》：“师益，仙游人。以父豫任，补鸡泽尉。上书
论边防利害，时以师益所论多可采，充守御后军统
制。杨时在讲筵，奏师益晓达军政，授第一正将。已而
召入援，行次封丘，遇敌至，师益谓其副曰：‘彼众我寡，
其吾致命之秋乎’！力战死之。弟师舜、师皋亦死王事。”